Diari Oficial de la Generalitat Valenciana


Sumari del DOGV 2948, del 10-03-1997 (1997/852662)

ORDRE de 28 de febrer de 1997, de la Conselleria d'Obres Públiques, Urbanisme i Transports, per la qual s'estableix un mínim de percepció en les tarifes dels serveis de transport públic de viatgers amb automòbils de turisme de l'Àrea de Prestació Conjunta d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1997/02/28/(1)/dof/vci/html**

### Dades del document

Número de DOGV
:   2948

Data del DOGV
:   10-03-1997

Secció del DOGV
:   DISPOSICIONS GENERALS

Número del document
:   1997/852662


Data del document
:   28-02-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

ORDRE de 28 de febrer de 1997, de la Conselleria d'Obres Públiques, Urbanisme i Transports, per la qual s'estableix un mínim de percepció en les tarifes dels serveis de transport públic de viatgers amb automòbils de turisme de l'Àrea de Prestació Conjunta d'Alacant.
  
L'Ordre de 12 de juliol de 1994, d'aquesta Conselleria, va crear l'Àrea de Prestació Conjunta d'Alacant per als serveis de transport públic de viatgers amb automòbils de turisme.
  
Amb data 21 de juliol de 1994 es va dictar l'ordre d'aquesta Conselleria, segons la qual s'estableix el règim de tarifes i les condicions d'aplicació per als serveis de transport públic de viatgers amb automòbils de turisme de l'Àrea de Prestació Conjunta d'Alacant.
  
Després de més de dos anys d'experiència i d'acord amb les dades aportades pels representants del sector, es constata l'existència d'una gran part de carreres de curt recorregut que arriben, fins i tot, a fer més baixa del que seria desitjable l'oferta de serveis, cosa que aconsella l'establiment, amb caràcter experimental, i fins a observar els efectes que en l'oferta i la demanda es produïsquen, d'un mínim de percepció amb la intenció de brindar una oferta suficient als usuaris, així com una adequada remuneració de les carreres curtes, que garantitze la prestació dels serveis en les millors condicions.
  
D'altra banda, i per a compensar l'increment que en la tarifa mitjana suportarà l'usuari per l'adopció d'aquesta mesura, s'estableix també la congelació de tarifes per a l'exercici de 1998, que no experimentaran variació sobre les aprovades per l'Ordre de 3 de gener de 1997, d'aquesta Conselleria.
  
Per tot això, a la vista de les propostes realitzades pel propi sector, i l'informe favorable previ de la Comissió de Preus de la Generalitat Valenciana, adoptat en sessió de 31 de gener de 1997, i d'acord amb les atribucions que em confereix l'article 7.4 del Decret 65/1991, de 15 d'abril, del Consell de la Generalitat Valenciana, pel qual s'aprova el Reglament Orgànic de la Conselleria d'Obres Públiques, Urbanisme i Transports, modificat pel Decret 24/1994, de 8 de febrer, del Govern Valencià, i d'acord amb l'article 13 de l'Ordre 15 de juliol de 1991, d'aquesta Conselleria,
  
  
  
ORDENE
  
  
Article únic
  
S'estableix, durant 1997 i amb caràcter experimental, un mínim de percepció per als serveis de transport públic de viatgers amb automòbils de turisme de l'Àrea de Prestació Conjunta d'Alacant, que es realitzen o transcórreguen en l'àmbit territorial de l'àrea, xifrat en 400 pessetes.
  
  
DISPOSICIÓ ADDICIONAL
  
  
Les tarifes establides en l'article 1 de l'Ordre 3 de gener de 1997, d'aquesta Conselleria, tindran un vigència mínima fins el 31 de desembre de 1998.
  
  
DISPOSICIÓ FINAL
  
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
  
València, 28 de febrer de 1997
  
  
El conseller d'Obres Públiques, Urbanisme i Transports,
  
LUIS-FERNANDO CARTAGENA TRAVESEDO


Còpia Permalink ELI